કેટલીક ચીજો એવી હોય છે જે આપણી પાસે અને આપણી સામે હોય ત્યારે આપણને તેની કદર થતી નથી. આપણાં સગાંવહાલાં, આપણાં મિત્રો, આપણાં સ્વજનો, આપણાં પરિવારજનો, આપણાં સહાધ્યાયીઓ, આપણાં સહકર્મચારીઓ…આવા ઘણાંબધાં લોકોનો સમાવેશ આ યાદીમાં થઈ શકે. જ્યારે આપણે તેમનાથી દૂર જઈએ ત્યારે આપણને તેમની ઓળખાણ થાય. આપણને તેમની યાદ આવે. આપણને તેમની ઉપયોગિતા સમજાય. ત્યારે આપણને વસવસો થાય. પસ્તાવો થાય કે તે સમયે આપણે કેમ તેમને ઓળખી શક્યાં નહીં. આવું જ કંઈક આપણા રસોડામાં રહેલી ચીજોનું છે. આ ચીજો આપણી સામે જ હોય છે, પરંતુ આપણે તેમની ઉપયોગિતા ઓળખી શકતા નથી. પરિણામે આપણે તેના લાભોથી વંચિત રહી જતા હોઈએ છીએ અને બહાર ડૉક્ટર માટે તેમજ મેડિકલ સ્ટૉરમાં હજારો રૂપિયા ખર્ચતા હોઈએ છીએ. આવી એક ચીજ છે લવિંગ. તમને થશે કે લવિંગમાં બળ્યું શું છે? એ તો રસોઈમાં વપરાય. તેનાથી આરોગ્યના ફાયદા કેવી રીતે છે?